A4-0151/98

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Ευρωπαϊκού Κοινοβουλίου και του Συμβουλίου που αφορά την τρίτη ουσιαστική τροποποίηση της οδηγίας 83/189/ΕΟΚ, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών [C4-0035/98 - 96/0220(COD)](Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0035/98 - 96/0220(COD)),

- έχοντας υπόψη τη γνωμοδότησή του σε πρώτη ανάγνωση ((EE C 167 της 2.6.1997, σελ. 238.)) σχετικά με την πρόταση της Επιτροπής προς το Κοινοβούλιο και το Συμβούλιο COM(96)0392 ((EE C 307 της 16.10.1996, σελ. 11.)),

- έχοντας υπόψη την τροποποιημένη πρόταση της Επιτροπής COM(97)0601 ((EE C 65 της 28.2.1998, σελ. 12.)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0151/98),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 26α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(26α) ότι η Επιτροπή πρέπει να ερευνά σε τακτά χρονικά διαστήματα τις εξελίξεις στην αγορά νέων υπηρεσιών στον τομέα της κοινωνίας των πληροφοριών, ιδίως δε στο πλαίσιο της σύγκλισης μεταξύ τηλεπικοινωνιών, τεχνολογίας των πληροφοριών και μέσων ενημέρωσης, και, ενδεχομένως, να αναλαμβάνει πρωτοβουλίες για την ταχεία προσαρμογή των κανόνων, προκειμένου να ενθαρρυνθεί ανάπτυξη νέων υπηρεσιών στην Ευρώπη[semigr ]

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 3α (νέα)

Άρθρο 6, παράγραφος 7α (νέα) (οδηγία 83/189/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

3α. Στο άρθρο 6, προστίθεται η ακόλουθη νέα παράγραφος 7α:

"7α. Προκειμένου περί των κανόνων όσον αφορά τις υπηρεσίες, η Επιτροπή και η επιτροπή μπορούν να συμβουλεύονται φυσικά ή νομικά πρόσωπα από τη βιομηχανία ή τα Πανεπιστήμια και, ει δυνατόν, αντιπροσωπευτικά όργανα, που είναι σε θέση να παρέχουν ειδικές γνώμες σχετικά με τους κοινωνικούς και κοινωνιακούς στόχους και συνέπειες κάθε σχεδίου κανόνα όσον αφορά τις υπηρεσίες, και μπορούν να λαμβάνουν υπόψη τις συμβουλές τους, κάθε φορά που έχει διατυπωθεί σχετικό αίτημα.»

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 4

Άρθρο 8, παράγραφος 1, έκτο εδάφιο (οδηγία 83/189/ΕΟΚ)

>Αρχικό κείμενο>

Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1, σημείο 11), εδάφιο δεύτερο, τρίτη περίπτωση, οι παρατηρήσεις ή αιτιολογημένες γνώμες της Επιτροπής ή των κρατών μελών μπορούν να αφορούν μόνο τις πτυχές του μέτρου οι οποίες ενδεχομένως αποτελούν εμπόδιο για τις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών και όχι τη φορολογική ή οικονομική του πτυχή.

>Κείμενο μετά την ψηφοφορία στο ΕΚ>

Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1, σημείο 11), εδάφιο δεύτερο, τρίτη περίπτωση, οι παρατηρήσεις ή αιτιολογημένες γνώμες της Επιτροπής ή των κρατών μελών μπορούν να αφορούν μόνο τις πτυχές του μέτρου οι οποίες ενδεχομένως αποτελούν εμπόδιο για τις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών

ή την ελευθερία εγκατάστασης των φορέων παροχής υπηρεσιών και όχι τη φορολογική ή οικονομική του πτυχή.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 5, ΣΗΜΕΙΟ α)

Άρθρο 9, παράγραφος 2, εδάφιο 3α (νέο) (οδηγία 83/189/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

Προκειμένου περί των κανόνων όσον αφορά τις υπηρεσίες, το οικείο κράτος μέλος αναφέρει, ενδεχομένως, τους λόγους για τους οποίους δεν μπορούν να ληφθούν υπόψη οι επί μέρους γνώμες.

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 6, ΣΗΜΕΙΟ β)

Άρθρο 10, παράγραφος 1, έκτη παύλα (οδηγία 83/189/ΕΟΚ)

>Αρχικό κείμενο>

- τροποποιούν απλώς έναν τεχνικό κανόνα κατά την έννοια του άρθρου 1 σημείο 11), κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών.

>Κείμενο μετά την ψηφοφορία στο ΕΚ>

- τροποποιούν απλώς έναν τεχνικό κανόνα κατά την έννοια του άρθρου 1 σημείο 11), κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών

ή την ελευθερία εγκατάστασης των φορέων παροχής υπηρεσιών.